**Svētvakars**

Šī Dieva zeme ar Gaujas lejām,

Ar stārķa ligzdām un kurmju ejām.

Ar Cēsīm, Talsiem un jaunām sejām,

Ar ļaužu balsiem un Raiņa dzejām.

Par verga algu es tajā sirgšu,

Par indes malku es viņu pirkšu.

Ar zelta atslēgām es slēgšu, slēpšu,

Kā puskauts āzis par viņu brēkšu.

Ak, svētā brīve kā tad es jūtu,

Cik, esmu nesis to smago grūtu.

Kad tā vairs nav tik cik melns aiz naga,

Tad es tik jaušu cik bija smaga.

Šo likten’s zemi šais svētvakaros,

No manas dvēseles kāds noņem nost.